CELEX: 62009TN0131
Language: fi
Date: 2009-04-02 00:00:00
Title: Asia T-131/09: Kanne 2.4.2009 — Farmeco v. SMHV — Allergan (BOTUMAX)

6.6.2009   
            
            
               FI
            
            
               Euroopan unionin virallinen lehti
            
            
               C 129/18
            
         Kanne 2.4.2009 — Farmeco v. SMHV — Allergan (BOTUMAX)
   (Asia T-131/09)
   2009/C 129/32
   Kannekirjelmän kieli: englanti
   
      Asianosaiset
   
   
      Kantaja: Farmeco SA Dermocosmetics, joka toimii liikenimellä Farmeco SA (Ateena, Kreikka) (edustaja: asianajaja N. Lyberis)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Allergan, Inc. (Irvine, Yhdysvallat)
   
      Vaatimukset
   
   
               —
            
            
               sisämarkkinoiden harmonisointiviraston (tavaramerkit ja mallit) neljännen valituslautakunnan 2.2.2009 asiassa R 60/2008-4 tekemä päätös on kumottava sikäli kuin asianomaista yhteisön tavaramerkkiä koskeva hakemus hylättiin kaikkien luokkiin 3 ja 5 ja tiettyjen luokkaan 16 kuuluvien tavaroiden osalta
            
         
               —
            
            
               vastapuolena valituslautakunnassa olleen tekemä valitus väiteosaston 26.10.2007 tekemästä päätöksestä on hylättävä ja asianomaisen yhteisön tavaramerkin rekisteröinti kaikkien hakemuksen kohteena olevien tavaroiden osalta on sallittava ja
            
         
               —
            
            
               SMHV ja vastapuoli valituslautakunnassa on velvoitettava korvaamaan oikeudenkäyntikulut väite- ja valitusmenettelyssä aiheutuneet kulut mukaan lukien.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Kantaja
   
      Haettu yhteisön tavaramerkki: Sanamerkki BOTUMAX luokkiin 3, 5 ja 16 kuuluvia tavaroita varten — hakemus nro 3 218 237
   
      Sen tavaramerkki- tai merkkioikeuden haltija, johon väitemenettelyssä on vedottu: Vastapuoli valituslautakunnassa
   
      Tavaramerkki- tai merkkioikeus, johon väitemenettelyssä on vedottu: Eri yhteisön ja kansalliset tavaramerkkirekisteröinnit, jotka koskevat sanamerkkiä tai merkkiä BOTOX, luokkiin 5, 16 ja 42 kuuluvia tavaroita ja palveluja varten
   
      Väiteosaston ratkaisu: Väitteen hylkääminen
   
      Valituslautakunnan ratkaisu: Riidanalaisen päätöksen kumoaminen ja asianomaista yhteisön tavaramerkkiä koskevan hakemuksen osittainen hylkääminen
   
      Kanneperusteet: Neuvoston asetuksen N:o 40/94 8 artiklan 1 kohdan b alakohdan rikkominen, koska valituslautakunta erehtyi katsoessaan, että asianomaisten tavaramerkkien välillä on sekaannusvaara samanlaisten tai erittäin samankaltaisten tavaroiden osalta huolimatta olemassa olevista eroista, jotka koskevat kyseisten merkkien ulkoasua ja lausuntatapaa. Neuvoston asetuksen N:o 40/94 8 artiklan 5 kohdan rikkominen, koska valituslautakunta katsoi virheellisesti, että kyseisen artiklan soveltamisedellytykset täyttyivät.